กฎกระทรวงกฎกระทรวงให้ใช้บังคับผังเมืองรวมเมืองปทุมธานีพ.ศ.๒๕๔๖[๑] อาศัยอำนาจตามความในมาตรา ๕แห่งพระราชบัญญัติการผังเมือง พ.ศ. ๒๕๑๘ และมาตรา ๒๖ วรรคหนึ่งแห่งพระราชบัญญัติการผังเมือง พ.ศ. ๒๕๑๘ซึ่งแก้ไขเพิ่มเติมโดยพระราชบัญญัติการผังเมือง (ฉบับที่ ๓) พ.ศ. ๒๕๓๕อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๕ มาตรา ๓๖ มาตรา ๔๘ มาตรา ๔๙ และมาตรา ๕๐ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย รัฐมนตรีว่าการกระทรวงมหาดไทยออกกฎกระทรวงไว้ดังต่อไปนี้ข้อ ๑ กฎกระทรวงนี้เรียกว่า กฎกระทรวงให้ใช้บังคับผังเมืองรวมเมืองปทุมธานีพ.ศ. ๒๕๔๖ข้อ ๒[๒] กฎกระทรวงนี้ให้ใช้บังคับได้มีกำหนดห้าปีข้อ ๓ ให้ใช้บังคับผังเมืองรวมในท้องที่ตำบลบางพูด ตำบลบ้านฉาง ตำบลบ้านกระแชง ตำบลบางปรอก ตำบลสวนพริกไทยตำบลบ้านกลาง ตำบลบางหลวง ตำบลบางเดื่อ ตำบลบางพูน ตำบลบางกะดี ตำบลบางคูวัดตำบลหลักหก ตำบลบ้านใหม่ และตำบลบางขะแยง อำเภอเมืองปทุมธานี จังหวัดปทุมธานีภายในแนวเขตตามแผนที่ท้ายกฎกระทรวงนี้ข้อ ๔ การวางและจัดทำผังเมืองรวมตามกฎกระทรวงนี้มีวัตถุประสงค์เพื่อใช้เป็นแนวทางในการพัฒนาและการดำรงรักษาเมืองและบริเวณที่เกี่ยวข้องหรือชนบทในด้านการใช้ประโยชน์ในทรัพย์สิน การคมนาคมและการขนส่ง การสาธารณูปโภคบริการสาธารณะ และสภาพแวดล้อมในบริเวณแนวเขตตามข้อ ๓ให้สอดคล้องกับการพัฒนาระบบเศรษฐกิจและสังคมของประเทศตามแผนพัฒนาเศรษฐกิจและสังคมแห่งชาติข้อ ๕ ผังเมืองรวมตามกฎกระทรวงนี้มีนโยบายและมาตรการเพื่อจัดระบบการใช้ประโยชน์ที่ดินให้มีประสิทธิภาพสามารถรองรับและสอดคล้องกับการขยายตัวของชุมชนในอนาคตส่งเสริมและพัฒนาเศรษฐกิจและโครงข่ายบริการสาธารณะ โดยมีสาระสำคัญดังต่อไปนี้(๑) ให้ชุมชนเมืองเป็นศูนย์กลางการค้า การบริการอุตสาหกรรมการผลิต และเป็นศูนย์กลางการบริหารราชการ และการปกครองของจังหวัด(๒)ส่งเสริมการพัฒนาด้านที่อยู่อาศัยในชุมชนให้สอดคล้องกับนโยบายการชะลอความเจริญเติบโตของกรุงเทพมหานคร(๓) พัฒนาการบริการทางสังคมการสาธารณูปโภคและสาธารณูปการให้เพียงพอและได้มาตรฐาน(๔) อนุรักษ์ทรัพยากรธรรมชาติและสิ่งแวดล้อมข้อ ๖ การใช้ประโยชน์ที่ดินภายในเขตผังเมืองรวมให้เป็นไปตามแผนผังกำหนดการใช้ประโยชน์ที่ดินตามที่ได้จำแนกประเภทและแสดงโครงการคมนาคมและขนส่งและรายการประกอบแผนผังท้ายกฎกระทรวงนี้ข้อ ๗การใช้ประโยชน์ที่ดินตามแผนผังการกำหนดการใช้ประโยชน์ที่ดินตามที่ได้จำแนกประเภทและแสดงโครงการคมนาคมและขนส่งท้ายกฎกระทรวงนี้ ให้เป็นไปดังต่อไปนี้(๑) ที่ดินในบริเวณหมายเลข ๑.๑ ถึงหมายเลข ๑.๓๕ที่กำหนดไว้เป็นสีเหลือง ให้เป็นที่ดินประเภทที่อยู่อาศัยหนาแน่นน้อย(๒) ที่ดินในบริเวณหมายเลข ๒.๑ ถึงหมายเลข ๒.๑๕ที่กำหนดไว้เป็นสีส้ม ให้เป็นที่ดินประเภทที่อยู่อาศัยหนาแน่นปานกลาง(๓) ที่ดินในบริเวณหมายเลข ๓.๑ ถึงหมายเลข ๓.๘ที่กำหนดไว้เป็นสีแดง ให้เป็นที่ดินประเภทพาณิชยกรรมและที่อยู่อาศัยหนาแน่นมาก(๔) ที่ดินในบริเวณหมายเลข ๔.๑ ถึงหมายเลข ๔.๓ที่กำหนดไว้เป็นสีม่วง ให้เป็นที่ดินประเภทอุตสาหกรรมและคลังสินค้า(๕) ที่ดินในบริเวณหมายเลข ๕.๑ ถึงหมายเลข ๕.๒๘ที่กำหนดไว้เป็นสีเขียว ให้เป็นที่ดินประเภทชนบทและเกษตรกรรม(๖) ที่ดินในบริเวณหมายเลข ๖.๑ ถึงหมายเลข ๖.๓ที่กำหนดไว้เป็นสีเขียวอ่อนให้เป็นที่ดินประเภทที่โล่งเพื่อนันทนาการและการรักษาคุณภาพสิ่งแวดล้อม(๗) ที่ดินในบริเวณหมายเลข ๗.๑ ถึงหมายเลข ๗.๓๐ที่กำหนดไว้เป็นสีเขียวมะกอก ให้เป็นที่ดินประเภทสถาบันการศึกษา(๘) ที่ดินในบริเวณหมายเลข ๘.๑ ถึงหมายเลข ๘.๓๖ที่กำหนดไว้เป็นสีเทาอ่อน ให้เป็นที่ดินประเภทสถาบันศาสนา(๙) ที่ดินในบริเวณหมายเลข ๙.๑ ถึงหมายเลข ๙.๒๔ที่กำหนดไว้เป็นสีน้ำเงิน ให้เป็นที่ดินประเภทสถาบันราชการการสาธารณูปโภคและสาธารณูปการ(๑๐) ที่ดินในบริเวณหมายเลข ๑๐ที่กำหนดไว้เป็นสีชมพู ให้เป็นที่ดินประเภทโครงการคมนาคมและขนส่งข้อ ๘ ที่ดินประเภทที่อยู่อาศัยหนาแน่นน้อยให้ใช้ที่ดินเพื่อการอยู่อาศัย สถาบันราชการการสาธารณูปโภคและสาธารณูปการเป็นส่วนใหญ่สำหรับการใช้ประโยชน์ที่ดินเพื่อกิจการอื่นให้ใช้เพิ่มได้อีกไม่เกินร้อยละสิบของที่ดินประเภทนี้ในแต่ละบริเวณที่ดินประเภทนี้ห้าใช้ประโยชน์ที่ดินเพื่อกิจการตามตามที่กำหนด ดังต่อไปนี้(๑) โรงงานทุกจำพวกตามกฎหมายว่าด้วยโรงงานเว้นแต่โรงงานตามประเภท ชนิดและจำพวกที่กำหนดให้ดำเนินการได้ตามบัญชีท้ายกฎกระทรวงนี้และโรงงานบำบัดน้ำเสียรวมของชุมชน สำหรับบริเวณหมายเลข ๑.๒๕ ๑.๒๖ ๑.๒๗ ๑.๒๘ ๑.๒๙๑.๓๓ ๑.๓๔ และ ๑.๓๕ ที่อยู่ในบริเวณที่ ๒ บริเวณที่ ๓ และบริเวณที่ ๔ ของกฎกระทรวงฉบับที่ ๔๖ (พ.ศ. ๒๕๔๐) ออกตามความในพระราชบัญญัติควบคุมอาคาร พ.ศ. ๒๕๒๒ให้เป็นไปตามกฎกระทรวงดังกล่าวทั้งนี้ โรงงานที่อยู่ในท้องที่ตำบลบางพูดตำบลสวนพริกไทย ตำบลบ้านกระแชงตำบลบ้านกลาง ตำบลบ้านฉาง และตำบลบางปรอก อำเภอเมืองปทุมธานีจะต้องมีน้ำทิ้งซึ่งมีปริมาณความสกปรกในรูป บี โอ ดี (BIOCHEMICAL OXYGENDEMAND)ตามกฎหมายว่าด้วยการส่งเสริมและรักษาคุณภาพสิ่งแวดล้อมแห่งชาติ ไม่เกินวันละ ๑กิโลกรัม(๒) สถานที่บรรจุก๊าซ สถานที่เก็บก๊าซและห้องบรรจุก๊าซตามกฎหมายว่าด้วยการบรรจุก๊าซปิโตรเลียมเหลวแต่ไม่หมายความรวมถึงสถานีบริการ ร้านจำหน่ายก๊าซ สถานที่ใช้ก๊าซและสถานที่จำหน่ายอาหารที่ใช้ก๊าซ สำหรับบริเวณหมายเลข ๑.๒๖ ๑.๒๗ ๑.๒๘ ๑.๓๓ ๑.๓๔และ ๑.๓๕ ที่อยู่ในบริเวณที่ ๒ ของกฎกระทรวง ฉบับที่ ๔๖ (พ.ศ. ๒๕๔๐)ออกตามความในพระราชบัญญัติควบคุมอาคาร พ.ศ. ๒๕๒๒ห้ามสถานที่บรรจุก๊าซและสถานที่เก็บก๊าซตามกฎหมายว่าด้วยการบรรจุก๊าซปิโตรเลียมเหลว(๓)สถานที่ที่ใช้ในการเก็บน้ำมันเชื้อเพลิงเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง สำหรับบริเวณหมายเลข ๑.๒๖ ๑.๒๗ ๑.๒๘ ๑.๓๓๑.๓๔ และ ๑.๓๕ ที่อยู่ในบริเวณที่ ๒ ของกฎกระทรวง ฉบับที่ ๔๖ (พ.ศ. ๒๕๔๐)ออกตามความในพระราชบัญญัติควบคุมอาคาร พ.ศ. ๒๕๒๒ ห้ามสถานที่ที่ใช้ในการเก็บน้ำมันเชื้อเพลิงเพื่อจำหน่ายและสถานีบริการน้ำมันเชื้อเพลิงตามกฎหมายว่าด้วยการควบคุมน้ำมันเชื้อเพลิง(๔) เลี้ยงม้า โค กระบือ สุกร แพะ แกะ ห่าน เป็ดไก่ งู จระเข้ หรือสัตว์ป่าตามกฎหมายว่าด้วยการสงวนและคุ้มครองสัตว์ป่าเพื่อการค้า(๕) สุสานและฌาปนสถานตามกฎหมายว่าด้วยสุสานและฌาปนสถาน(๖)โรงมหรสพตามกฎหมายว่าด้วยการควบคุมอาคารเฉพาะบริเวณหมายเลข ๑.๒๖ ๑.๒๗ ๑.๒๘ ๑.๓๓๑.๓๔ และ ๑.๓๕ ที่อยู่ในบริเวณที่ ๒ ของกฎกระทรวง ฉบับที่ ๔๖ (พ.ศ. ๒๕๔๐)ออกตามความในพระราชบัญญัติควบคุมอาคาร พ.ศ. ๒๕๒๒(๗) จัดสรรที่ดินเพื่อประกอบอุตสาหกรรม(๘) โรงฆ่าสัตว์(๙) กำจัดมูลฝอย(๑๐) ซื้อขายเศษวัสดุ(๑๑) ห้องแถวหรือตึกแถวเฉพาะบริเวณหมายเลข ๑.๒๖๑.๒๗ ๑.๒๘ ๑.๓๓ ๑.๓๔ และ ๑.๓๕ ที่อยู่ในบริเวณที่ ๒ และบริเวณที่ ๓ ของกฎกระทรวงฉบับที่ ๔๖ (พ.ศ. ๒๕๔๐) ออกตามความในพระราชบัญญัติควบคุมอาคาร พ.ศ. ๒๕๒๒การใช้ประโยชน์ที่ดินริมฝั่งแม่น้ำ คลอง ลำรางหรือแหล่งสาธารณะ ให้มีที่ว่างตามแนวขนานริมฝั่งแม่น้ำ คลอง ลำรางหรือแหล่งน้ำสาธารณะไม่น้อยกว่า ๖ เมตรเว้นแต่เป็นการก่อสร้างเพื่อการคมนาคมทางน้ำ หรือการสาธารณูปโภคข้อ ๙ ที่ดินประเภทที่อยู่อาศัยหนาแน่นปานกลาง ให้ใช้ที่ดินเพื่อการอยู่อาศัยสถาบันราชการ การสาธารณูปโภคและสาธารณูปการเป็นส่วนใหญ่สำหรับการใช้ประโยชน์ที่ดินเพื่อกิจการอื่นให้ใช้เพิ่มได้อีกไม่เกินร้อยละสิบของที่ดินประเภทนี้ในแต่ละบริเวณที่ดินประเภทนี้ห้ามใช้ประโยชน์ที่ดินเพื่อกิจการตามที่กำหนด ดังต่อไปนี้(๑) โรงงานทุกจำพวกตามกฎหมายว่าด้วยโรงงานเว้นแต่โรงงานตามประเภท ชนิดและจำพวกที่กำหนดให้ดำเนินการได้ตามบัญชีท้ายกฎกระทรวงนี้และโรงงานบำบัดน้ำเสียรวมของชุมชน สำหรับบริเวณหมายเลข ๒.๑๕ ที่อยู่ในบริเวณที่ ๓และบริเวณที่ ๔ ของกฎกระทรวง ฉบับที่ ๔๖ (พ.ศ. ๒๕๔๐)ออกตามความในพระราชบัญญัติควบคุมอาคาร พ.ศ. ๒๕๒๒ ให้เป็นไปตามกฎกระทรวงดังกล่าวทั้งนี้ โรงงานที่อยู่ในท้องที่ตำบลบางพูดตำบลสวนพริกไทย ตำบลบ้านกระแชงตำบลบ้านกลาง ตำบลบ้านฉาง และตำบลบางปรอก อำเภอเมืองปทุมธานีจะต้องมีน้ำทิ้งซึ่งมีปริมาณความสกปรกในรูป บี โอ ดี (BIOCHEMICAL OXYGENDEMAND)ตามกฎหมายว่าด้วยการส่งเสริมและรักษาคุณภาพสิ่งแวดล้อมแห่งชาติ ไม่เกินวันละ ๑กิโลกรัม(๒) สถานที่บรรจุก๊าซ สถานที่เก็บก๊าซและห้องบรรจุก๊าซตามกฎหมายว่าด้วยการบรรจุก๊าซปิโตรเลียมเหลวแต่ไม่หมายความรวมถึงสถานีบริการ ร้านจำหน่ายก๊าซ สถานที่ใช้ก๊าซและสถานที่จำหน่ายอาหารที่ใช้ก๊าซ (๓)สถานที่ที่ใช้ในการเก็บน้ำมันเชื้อเพลิงเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๔) เลี้ยงม้า โค กระบือ สุกร แพะ แกะ ห่าน เป็ด ไก่งู จระเข้ หรือสัตว์ป่าตามกฎหมายว่าด้วยการสงวนและคุ้มครองสัตว์ป่า เพื่อการค้า(๕)สุสานและฌาปนสถานตามกฎหมายว่าด้วยสุสานและฌาปนสถาน(๖) จัดสรรที่ดินเพื่อประกอบอุตสาหกรรม(๗) โรงฆ่าสัตว์(๘) ไซโลเก็บผลิตผลทางการเกษตร(๙) กำจัดมูลฝอย(๑๐) ซื้อขายเศษวัสดุ(๑๑) ห้องแถวหรือตึกแถวเฉพาะบริเวณหมายเลข ๒.๑๕ที่อยู่ในบริเวณที่ ๓ ของกฎกระทรวง ฉบับที่ ๔๖ (พ.ศ. ๒๕๔๐)ออกตามความในพระราชบัญญัติควบคุมอาคาร พ.ศ. ๒๕๒๒การใช้ประโยชน์ที่ดินริมฝั่งแม่น้ำ คลอง ลำรางหรือแหล่งสาธารณะ ให้มีที่ว่างตามแนวขนานริมฝั่งแม่น้ำ คลอง ลำรางหรือแหล่งน้ำสาธารณะไม่น้อยกว่า ๖ เมตรเว้นแต่เป็นการก่อสร้างเพื่อการคมนาคมทางน้ำ หรือการสาธารณูปโภคข้อ ๑๐ที่ดินประเภทพาณิชยกรรมและที่อยู่อาศัยหนาแน่นมากให้ใช้ประโยชน์ที่ดินเพื่อพาณิชกรรม การอยู่อาศัย สถาบันราชการการสาธารณูปโภคและสาธารณูปการเป็นส่วนใหญ่สำหรับการใช้ประโยชน์ที่ดินเพื่อกิจการอื่นให้ใช้เพิ่มได้อีกไม่เกินร้อยละสิบของที่ดินประเภทนี้ในแต่ละบริเวณที่ดินประเภทนี้ห้ามใช้ประโยชน์ที่ดินเพื่อกิจการตามที่กำหนด ดังต่อไปนี้(๑) โรงงานทุกจำพวกตามกฎหมายว่าด้วยโรงงานเว้นแต่โรงงานตามประเภท ชนิด และจำพวกที่กำหนดให้ดำเนินการได้ตามบัญชีท้ายกฎกระทรวงนี้และโรงงานบำบัดน้ำเสียรวมของชุมชน ทั้งนี้ โรงงานที่อยู่ในท้องที่ตำบลบางพูดตำบลสวนพริกไทย ตำบลบ้านกระแชงตำบลบ้านกลาง ตำบลบ้านฉาง และตำบลบางปรอก อำเภอเมืองปทุมธานีจะต้องมีน้ำทิ้งซึ่งมีปริมาณความสกปรกในรูป บี โอ ดี (BIOCHEMICAL OXYGENDEMAND)ตามกฎหมายว่าด้วยการส่งเสริมและรักษาคุณภาพสิ่งแวดล้อมแห่งชาติ ไม่เกินวันละ ๑กิโลกรัม(๒) สถานที่บรรจุก๊าซ สถานที่เก็บก๊าซและห้องบรรจุก๊าซตามกฎหมายว่าด้วยการบรรจุก๊าซปิโตรเลียมเหลวแต่ไม่หมายความรวมถึงสถานีบริการ ร้านจำหน่ายก๊าซ สถานที่ใช้ก๊าซและสถานที่จำหน่ายอาหารที่ใช้ก๊าซ (๓)สถานที่ที่ใช้ในการเก็บน้ำมันเชื้อเพลิงเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิง(๔) เลี้ยงม้า โค กระบือ สุกร แพะ แกะ ห่าน เป็ดไก่ งู จระเข้ หรือสัตว์ป่าตามกฎหมายว่าด้วยการสงวนและคุ้มครองสัตว์ป่าเพื่อการค้า(๕)สุสานและฌาปนสถานตามกฎหมายว่าด้วยสุสานและฌาปนสถาน(๖) จัดสรรที่ดินเพื่อประกอบอุตสาหกรรม(๗)คลังสินค้าตามเงื่อนไขว่าด้วยการควบคุมกิจการคลังสินค้า(๘) โรงฆ่าสัตว์(๙) ไซโลเก็บผลิตผลทางการเกษตร(๑๐) กำจัดมูลฝอย(๑๑) ซื้อขายเศษวัสดุการใช้ประโยชน์ที่ดินริมฝั่งแม่น้ำ คลอง ลำรางหรือแหล่งสาธารณะ ให้มีที่ว่างตามแนวขนานริมฝั่งแม่น้ำ คลอง ลำรางหรือแหล่งน้ำสาธารณะไม่น้อยกว่า ๖ เมตรเว้นแต่เป็นการก่อสร้างเพื่อการคมนาคมทางน้ำ หรือการสาธารณูปโภคข้อ ๑๑ที่ดินประเภทอุตสาหกรรมและคลังสินค้า ให้ใช้ประโยชน์ที่ดินเพื่ออุตสาหกรรมคลังสินค้า สถาบันราชการ และการสาธารณูปโภคและสาธารณูปการเป็นส่วนใหญ่สำหรับการใช้ประโยชน์ที่ดินเพื่อกิจการอื่นให้ใช้เพิ่มเติมได้อีกไม่เกินร้อยละสิบห้าของที่ดินประเภทนี้ในแต่ละบริเวณที่ดินประเภทนี้ ห้ามใช้ประโยชน์ที่ดินเพื่อกิจการตามที่กำหนดดังต่อไปนี้(๑)สุสานและฌาปนสถานตามกฎหมายว่าด้วยสุสานและฌาปนสถาน(๒) โรงแรมตามกฎหมายว่าด้วยโรงแรม(๓) โรงมหรสพตามกฎหมายว่าด้วยการควบคุมอาคาร(๔) สถานบริการตามกฎหมายว่าด้วยสถานบริการ(๕) จัดสรรที่ดินเพื่อการอยู่อาศัยหรือประกอบพาณิชยกรรม(๖) ประกอบพาณิชยกรรมประเภทอาคารขนาดใหญ่(๗) การอยู่อาศัยประเภทห้องชุด อาคารชุมหรือหอพัก เว้นแต่เป็นกิจการที่เป็นส่วนหนึ่งของโรงงาน(๘) สถานสงเคราะห์หรือรับเลี้ยงเด็ก(๙) สถานสงเคราะห์ หรือรับเลี้ยงคนชรา(๑๐) โรงเรียนหรือสถาบันการศึกษา(๑๑) โรงพยาบาลสำหรับการใช้ประโยชน์ที่ดินประเภทอุตสาหกรรมและคลังสินค้าในบริเวณโฉนดที่ดิน เลขที่ ๒๒๘๒๐ เลขที่ ๒๓๐๗๕ และเลขที่ ๓๐๘๖๓ให้ใช้ประโยชน์ที่ดินเพื่อโรงเรียนและสถาบันการศึกษาได้ด้วยข้อ ๑๒ ที่ดินประเภทชนบทและเกษตรกรรมให้ใช้ประโยชน์ที่ดินเพื่อเกษตรกรรมหรือเกี่ยวข้องกับเกษตรกรรม สถาบันราชการการสาธารณูปโภคและสาธารณูปการเป็นส่วนใหญ่สำหรับการใช้ประโยชน์ที่ดินเพื่อกิจการอื่นให้ใช้เพิ่มได้อีกไม่เกินร้อยละสิบของที่ดินประเภทนี้ในแต่ละบริเวณที่ดินประเภทนี้ห้ามใช้ประโยชน์ที่ดินเพื่อกิจการตามที่กำหนด ดังต่อไปนี้(๑) โรงงานทุกจำพวกตามกฎหมายว่าด้วยโรงงานเว้นแต่โรงงานตามประเภท ชนิดและจำพวกที่กำหนดให้ดำเนินการได้ตามบัญชีท้ายกฎกระทรวงนี้และโรงงานบำบัดน้ำเสียรวมของชุมชน สำหรับบริเวณหมายเลข ๕.๑๗ ๕.๑๙ ๕.๒๓ ๕.๒๔ ๕.๒๕๕.๒๖ ๕.๒๗ และ ๕.๒๘ ที่อยู่ในบริเวณที่ ๒ บริเวณที่ ๓ และบริเวณที่ ๔ ของกฎกระทรวงฉบับที่ ๔๖ (พ.ศ. ๒๕๔๐) ออกตามความในพระราชบัญญัติควบคุมอาคาร พ.ศ. ๒๕๒๒ให้เป็นไปตามกฎกระทรวงดังกล่าวทั้งนี้ โรงงานที่อยู่ในท้องที่ตำบลบางพูดตำบลสวนพริกไทย ตำบลบ้านกระแชงตำบลบ้านกลาง ตำบลบ้านฉาง และตำบลบางปรอก อำเภอเมืองปทุมธานีจะต้องมีน้ำทิ้งซึ่งมีปริมาณความสกปรกในรูป บี โอ ดี (BIOCHEMICAL OXYGENDEMAND)ตามกฎหมายว่าด้วยการส่งเสริมและรักษาคุณภาพสิ่งแวดล้อมแห่งชาติ ไม่เกินวันละ ๑กิโลกรัม(๒)สถานที่บรรจุก๊าซและสถานที่เก็บก๊าซตามกฎหมายว่าด้วยการบรรจุก๊าซปิโตรเลียมเหลวแต่ไม่หมายความรวมถึงสถานีบริการ ร้านจำหน่ายก๊าซ สถานที่ใช้ก๊าซและสถานที่จำหน่ายอาหารที่ใช้ก๊าซ สำหรับที่ดินบริเวณหมายเลข ๕.๑๙ ๕.๒๓ ๕.๒๔ ๕.๒๕๕.๒๖ ๕.๒๗ และ ๕.๒๘ ที่อยู่ในบริเวณที่ ๒ ของกฎกระทรวง ฉบับที่ ๔๖ (พ.ศ. ๒๕๔๐)ออกตามความในพระราชบัญญัติควบคุมอาคาร พ.ศ. ๒๕๒๒ห้ามสถานที่บรรจุก๊าซและสถานที่เก็บก๊าซตามกฎหมายว่าด้วยการบรรจุก๊าซปิโตรเลียมเหลว(๓)สถานที่ที่ใช้ในการเก็บน้ำมันเชื้อเพลิงเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง สำหรับบริเวณหมายเลข ๕.๑๙ ๕.๒๓ ๕.๒๔ ๕.๒๕๕.๒๖ ๕.๒๗ และ ๕.๒๘ ที่อยู่ในบริเวณที่ ๒ ของกฎกระทรวง ฉบับที่ ๔๖ (พ.ศ. ๒๕๔๐)ออกตามความในพระราชบัญญัติควบคุมอาคาร พ.ศ. ๒๕๒๒ห้ามสถานที่ที่ใช้ในการเก็บน้ำมันเชื้อเพลิงเพื่อจำหน่ายและสถานีบริการน้ำมันเชื้อเพลิงตามกฎหมายว่าด้วยการควบคุมน้ำมันเชื้อเพลิง(๔) โรงแรมตามกฎหมายว่าด้วยโรงแรม(๕) โรงมหรสพตามกฎหมายว่าด้วยการควบคุมอาคารเฉพาะบริเวณหมายเลข ๕.๑๙ ๕.๒๓ ๕.๒๔ ๕.๒๕ ๕.๒๖ ๕.๒๗ และ ๕.๒๘ ที่อยู่ในบริเวณที่ ๒ของกฎกระทรวง ฉบับที่ ๔๖ (พ.ศ. ๒๕๔๐) ออกตามความในพระราชบัญญัติควบคุมอาคาร พ.ศ. ๒๕๒๒(๖) จัดสรรที่ดินเพื่อประกอบอุตสาหกรรม(๗) จัดสรรที่ดินเพื่อประกอบพาณิชยกรรมเว้นแต่เป็นส่วนหนึ่งของการจัดสรรที่ดินเพื่อการอยู่อาศัยและมีพื้นที่ไม่เกินร้อยละห้าของพื้นที่โครงการทั้งหมด(๘)การอยู่อาศัยหรือประกอบพาณิชยกรรมประเภทอาคารขนาดใหญ่(๙) การอยู่อาศัยหรือประกอบพาณิชยกรรมประเภทห้องแถวหรือตึกแถวเว้นแต่เป็นการดำเนินการในโครงการจัดสรรที่ดินเพื่อการอยู่อาศัยและมีพื้นที่ไม่เกินร้อยละห้าของพื้นที่โครงการทั้งหมด(๑๐) การอยู่อาศัยประเภทบ้านแถวเว้นแต่เป็นการดำเนินการในโครงการจัดสรรที่ดินเพื่อการอยู่อาศัยและมีพื้นที่ไม่เกินร้อยละห้าของพื้นที่โครงการทั้งหมด(๑๑) การอยู่อาศัยประเภทห้องชุด อาคารชุดหรือหอพัก(๑๒) โรงฆ่าสัตว์ เฉพาะบริเวณหมายเลข ๕.๑๙ ๕.๒๓๕.๒๔ ๕.๒๕ ๕.๒๖ ๕.๒๗ และ ๕.๒๘ ที่อยู่ในบริเวณที่ ๒ และบริเวณที่ ๓ ของกฎกระทรวงฉบับที่ ๔๖ (พ.ศ. ๒๕๔๐) ออกตามความในพระราชบัญญัติควบคุมอาคาร พ.ศ. ๒๕๒๒(๑๓) กำจัดมูลฝอยเฉพาะบริเวณหมายเลข ๕.๑๙ ๕.๒๓๕.๒๔ ๕.๒๕ ๕.๒๖ ๕.๒๗ และ ๕.๒๘ ที่อยู่ในบริเวณที่ ๒ และบริเวณที่ ๓ ของกฎกระทรวงฉบับที่ ๔๖ (พ.ศ. ๒๕๔๐) ออกตามความในพระราชบัญญัติควบคุมอาคาร พ.ศ. ๒๕๒๒ถ้ามีการใช้ประโยชน์ที่ดินเพื่อการจัดสรรที่ดินเพื่อประกอบพาณิชยกรรมตาม(๗) และเพื่อการอยู่อาศัยหรือประกอบพาณิชยกรรมประเภทห้องแถวหรือตึกแถวตาม (๙)ดำเนินการอยู่ในการจัดสรรที่ดินเพื่อการอยู่อาศัยโครงการเดียวกันให้ใช้ประโยชน์ที่ดินเพื่อกิจการดังกล่าวรวมกันไม่เกินร้อยละห้าของพื้นที่โครงการทั้งหมดข้อห้ามการใช้ประโยชน์ที่ดินตาม (๘) และ (๑๑)มิให้ใช้บังคับในกรณีการดำเนินการของการเคหะแห่งชาติที่ได้รับเงินอุดหนุนจากรัฐเพื่อรองรับโครงการโยกย้ายชุมชนแออัดการใช้ประโยชน์ที่ดินริมฝั่งแม่น้ำ คลอง ลำรางหรือแหล่งน้ำสาธารณะ ให้มีที่ว่างตามแนวขนานริมฝั่งน้ำ คลอง ลำรางหรือแหล่งน้ำสาธารณะไม่น้อยกว่า ๖ เมตรเว้นแต่เป็นการก่อสร้างเพื่อการคมนาคมทางน้ำ หรือการสาธารณูปโภคสำหรับที่ดินบริเวณหมายเลข ๕.๒๘ที่อยู่ในบริเวณที่ ๑ ของกฎกระทรวง ฉบับที่ ๔๖ (พ.ศ. ๒๕๔๐)ออกตามความในพระราชบัญญัติควบคุมอาคาร พ.ศ. ๒๕๒๒การใช้ประโยชน์ที่ดินเพื่อก่อสร้างอาคารให้เป็นไปตามกฎกระทรวงดังกล่าวข้อ ๑๓ที่ดินประเภทที่โล่งเพื่อนันทนาการและการรักษาคุณภาพสิ่งแวดล้อมเฉพาะที่เป็นของรัฐให้ใช้ประโยชน์ที่ดินเพื่อนันทนาการหรือเกี่ยวกับนันทนาการการรักษาคุณภาพสิ่งแวดล้อมหรือสาธารณะประโยชน์เท่านั้นสำหรับที่ดินประเภทนี้ซึ่งเอกชนเป็นเจ้าของหรือครอบครองโดยชอบด้วยกฎหมายให้ใช้ประโยชน์ที่ดินเพื่อนันทนาการหรือเกี่ยวข้องกับนันทนาการการรักษาคุณภาพสิ่งแวดล้อม การอยู่อาศัย เกษตรกรรมหรือเกี่ยวข้องกับเกษตรกรรมการสาธารณูปโภคและสาธารณูปการ หรือสาธารณประโยชน์เท่านั้นและห้ามใช้ประโยชน์ที่ดินเพื่อกิจการตามที่กำหนด ดังต่อไปนี้(๑) เลี้ยงม้า โค กระบือ สุกร แพะ แกะ ห่าน เป็ดไก่ งู จระเข้ หรือสัตว์ป่าตามกฎหมายว่าด้วยการสงวนและคุ้มครองสัตว์ป่าเพื่อการค้า(๒) สุสานและฌาปนสถานตามกฎหมายว่าด้วยสุสานและฌาปนสถาน(๓)จัดสรรที่ดินเพื่อประกอบพาณิชยกรรมหรือประกอบอุตสาหกรรม(๔) จัดสรรที่ดินเพื่อการอยู่อาศัย(๕) การอยู่อาศัยประเภทอาคารขนาดใหญ่(๖) การอยู่อาศัยประเภทห้องแถว ตึกแถวหรือบ้านแถว(๗) การอยู่อาศัยประเภทห้องชุด อาคารชุดหรือหอพัก(๘) กำจัดมูลฝอยการใช้ประโยชน์ที่ดินริมฝั่งแม่น้ำเจ้าพระยาให้มีที่ว่างตามแนวขนานริมฝั่งแม่น้ำเจ้าพระยาไม่น้อยกว่า ๑๕ เมตรเว้นแต่เป็นการก่อสร้างเพื่อการคมนาคมทางน้ำ หรือการสาธารณูปโภคข้อ ๑๔ ที่ดินประเภทสถาบันการศึกษาให้ใช้ประโยชน์ที่ดินเพื่อการศึกษาหรือเกี่ยวข้องกับการศึกษา สถาบันราชการหรือสาธารณประโยชน์เท่านั้นข้อ ๑๕ ที่ดินประเภทสถาบันศาสนาให้ใช้ประโยชน์ที่ดินเพื่อการศาสนาหรือเกี่ยวข้องกับการศาสนา การศึกษาสถาบันราชการ หรือสาธารณประโยชน์เท่านั้นข้อ ๑๖ ที่ดินประเภทสถาบันราชการการสาธารณูปโภคและสาธารณูปการ ให้ใช้ประโยชน์ที่ดินเพื่อกิจการของรัฐกิจการเกี่ยวกับการสาธารณูปโภคและสาธารณูปการ หรือสาธารณประโยชน์เท่านั้น ข้อ ๑๗ ที่ดินประเภทโครงการคมนาคมและขนส่งให้ใช้ประโยชน์ที่ดินเพื่อก่อสร้างถนน การสาธารณูปโภคและสาธารณูปการที่เกี่ยวข้องหรือเกษตรกรรมเท่านั้นข้อ ๑๘ให้โรงงานที่ได้รับอนุญาตให้ประกอบกิจการอยู่ก่อนวันที่กฎกระทรวงนี้มีผลใช้บังคับและยังประกอบกิจการอยู่ในปัจจุบันขยายพื้นที่โรงงานเฉพาะเพื่อใช้ในการผลิตได้อีกไม่เกินหนึ่งเท่าของพื้นที่โรงงานที่ใช้ในการผลิตเดิมทั้งนี้ ยกเว้นโรงงานที่ตั้งอยู่ในบริเวณหมายเลข ๕.๒๘ ที่อยู่ในบริเวณที่ ๑ของกฎกระทรวง ฉบับที่ ๔๖ (พ.ศ. ๒๕๔๐) ออกตามความในพระราชบัญญัติควบคุมอาคาร พ.ศ.๒๕๒๒พื้นที่โรงงานที่ขายได้ตามวรรคหนึ่งต้องเป็นพื้นที่ในที่ดินแปลงเดียวกันหรือติดต่อเป็นแปลงเดียวกันกับแปลงที่ดินที่เป็นที่ตั้งของโรงงานเดิมและเจ้าของโรงงานเดิมเป็นผู้ถือกรรมสิทธิ์หรือมีสิทธิครอบครองอยู่ก่อนวันที่กฎกระทรวงนี้มีผลใช้บังคับหรือเป็นพื้นที่ในที่ดินที่เคยเป็นกรรมสิทธิ์หรือสิทธิครอบครองของเจ้าของโรงงานเดิมอยู่ก่อนวันที่กฎกระทรวงนี้มีผลใช้บังคับข้อ ๑๙ ให้ผู้มีอำนาจหน้าที่ในการควบคุมการก่อสร้างอาคารหรือการประกอบกิจการในเขตผังเมืองรวมปฏิบัติการให้เป็นไปตามกฎกระทรวงนี้ให้ไว้ณ วันที่ ๒๗ กุมภาพันธ์ พ.ศ. ๒๕๔๖ประมวล รุจนเสรีรัฐมนตรีช่วยว่าการฯปฏิบัติราชการแทนรัฐมนตรีว่าการกระทรวงมหาดไทย[เอกสารแนบท้าย]๑.แผนที่ท้ายกฎกระทรวงให้ใช้บังคับผังเมืองรวมเมืองปทุมธานี พ.ศ. ๒๕๔๖๒.รายการประกอบแผนผังกำหนดการใช้ประโยชน์ที่ดินตามที่ได้จำแนกประเภทและแสดงโครงการคมนาคมและขนส่งท้ายกฎกระทรวงให้ใช้บังคับผังเมืองรวมเมืองปทุมธานีพ.ศ. ๒๕๔๖๓.บัญชีท้ายกฎกระทวงให้ใช้บังคับผังเมืองรวมเมืองปทุมธานี พ.ศ. ๒๕๔๖(ดูข้อมูลจากภาพกฎหมาย)หมายเหตุ:- เหตุผลในการประกาศใช้กฎกระทรวงฉบับนี้ คือโดยที่สมควรกำหนดให้ใช้บังคับผังเมืองรวม ในท้องที่ตำบลบางพูด ตำบลบ้านฉางตำบลบ้านกระแชง ตำบลบางปรอก ตำบลสวนพริกไทย ตำบลบ้านกลาง ตำบลบางหลวง ตำบลบางเดื่อตำบลบางพูน ตำบลบางกะดี ตำบลบางคูวัด ตำบลหลักหก ตำบลบ้านใหม่ และตำบลบางขะแยงอำเภอเมืองปทุมธานี จังหวัดปทุมธานี เพื่อใช้เป็นแนวทางในการพัฒนาและการดำรงรักษาเมืองและบริเวณที่เกี่ยวข้องหรือชนบทในด้านการใช้ประโยชน์ในทรัพย์สิน การคมนาคมและการขนส่ง การสาธารณูปโภคบริการสาธารณะ และสภาพแวดล้อม ทั้งนี้ เพื่อให้บรรลุวัตถุประสงค์ของการผังเมืองและโดยที่มาตรา ๒๖ วรรคหนึ่ง แห่งพระราชบัญญัติการผังเมือง พ.ศ. ๒๕๑๘ซึ่งแก้ไขเพิ่มเติมโดยพระราชบัญญัติการผังเมือง (ฉบับที่ ๓) พ.ศ. ๒๕๓๕ บัญญัติว่าการใช้บังคับผังเมืองรวมให้กระทำโดยกฎกระทรวง จึงจำเป็นต้องออกกฎกระทรวงนี้กฎกระทรวงกำหนดการขยายระยะเวลาการใช้บังคับผังเมืองรวม พ.ศ. ๒๕๔๙[๓]หมายเหตุ:- เหตุผลในการประกาศใช้กฎกระทรวงฉบับนี้ คือโดยที่สภาพการณ์และสิ่งแวดล้อมในการใช้บังคับผังเมืองรวมจำนวน ๘แห่งมีการเปลี่ยนแปลงไป ต้องดำเนินการแก้ไขปรับปรุงผังเมืองรวมดังกล่าวเสียใหม่ให้เหมาะสมแต่ไม่อาจดำเนินการปรับปรุงแก้ไขผังเมืองรวมดังกล่าวได้ทันภายในระยะเวลาที่กฎกระทรวงให้ใช้บังคับผังเมืองรวมใช้บังคับประกอบกับได้มีการขยายระยะเวลาการใช้บังคับกฎกระทรวงให้ใช้บังคับผังเมืองรวมบางฉบับมาครั้งหนึ่งแล้วสมควรขยายระยะเวลาการใช้บังคับกฎกระทรวงให้ใช้บังคับผังเมืองรวมดังกล่าวจำนวน ๘ฉบับต่อไปอีกหนึ่งปีและโดยที่ได้มีการแก้ไขเพิ่มเติมกฎกระทรวงว่าด้วยการนี้มาแล้วหลายครั้งสมควรนำการขยายระยะเวลาการใช้บังคับผังเมืองรวมที่ยังไม่สิ้นสุดการใช้บังคับมากำหนดไว้ในกฎกระทรวงฉบับเดียวกันเพื่อให้เกิดความสะดวกในการใช้บังคับกฎหมายจึงจำเป็นต้องออกกฎกระทรวงนี้กฎกระทรวงกำหนดการขยายระยะเวลาการใช้บังคับผังเมืองรวม(ฉบับที่ ๒) พ.ศ. ๒๕๔๙[๔]หมายเหตุ:- เหตุผลในการประกาศใช้กฎกระทรวงฉบับนี้ คือโดยที่สภาพการณ์และสิ่งแวดล้อมในการใช้บังคับผังเมืองรวมจำนวน ๗ แห่งมีการเปลี่ยนแปลงไปต้องดำเนินการแก้ไขปรับปรุงผังเมืองรวมดังกล่าวเสียใหม่ให้เหมาะสมแต่ไม่อาจดำเนินการปรับปรุงแก้ไขผังเมืองรวมดังกล่าวได้ทันภายในระยะเวลาที่กฎกระทรวงให้ใช้บังคับผังเมืองรวมใช้บังคับประกอบกับได้มีการขยายระยะเวลาการใช้บังคับกฎกระทรวงให้ใช้บังคับผังเมืองรวมบางฉบับมาครั้งหนึ่งแล้วสมควรขยายระยะเวลาการใช้บังคับกฎกระทรวงให้ใช้บังคับผังเมืองรวมดังกล่าวจำนวน ๗ฉบับ ต่อไปอีกหนึ่งปี จึงจำเป็นต้องออกกฎกระทรวงนี้กฎกระทรวงกำหนดการขยายระยะเวลาการใช้บังคับผังเมืองรวม(ฉบับที่ ๓) พ.ศ. ๒๕๔๙[๕]หมายเหตุ:- เหตุผลในการประกาศใช้กฎกระทรวงฉบับนี้ คือโดยที่สภาพการณ์และสิ่งแวดล้อมในการใช้บังคับผังเมืองรวมจำนวน ๑๕ แห่งมีการเปลี่ยนแปลงไปต้องดำเนินการแก้ไขปรับปรุงผังเมืองรวมดังกล่าวเสียใหม่ให้เหมาะสมแต่ไม่อาจดำเนินการปรับปรุงแก้ไขผังเมืองรวมดังกล่าวได้ทันภายในระยะเวลาที่กฎกระทรวงให้ใช้บังคับผังเมืองรวมใช้บังคับประกอบกับได้มีการขยายระยะเวลาการใช้บังคับกฎกระทรวงให้ใช้บังคับผังเมืองรวมบางฉบับมาครั้งหนึ่งแล้วสมควรขยายระยะเวลาการใช้บังคับกฎกระทรวงให้ใช้บังคับผังเมืองรวมดังกล่าวจำนวน ๑๕ฉบับต่อไปอีกหนึ่งปี จึงจำเป็นต้องออกกฎกระทรวงนี้กฎกระทรวงกำหนดการขยายระยะเวลาการใช้บังคับผังเมืองรวม(ฉบับที่ ๔) พ.ศ. ๒๕๕๐[๖]หมายเหตุ:- เหตุผลในการประกาศใช้กฎกระทรวงฉบับนี้ คือโดยที่สภาพการณ์และสิ่งแวดล้อมในการใช้บังคับผังเมืองรวมจำนวน ๕ แห่งมีการเปลี่ยนแปลงไป ต้องดำเนินการแก้ไขปรับปรุงผังเมืองรวมดังกล่าวเสียใหม่ให้เหมาะสมแต่ไม่อาจดำเนินการปรับปรุงแก้ไขผังเมืองรวมดังกล่าวได้ทันภายในระยะเวลาที่กฎกระทรวงให้ใช้บังคับผังเมืองรวมใช้บังคับสมควรขยายระยะเวลาการใช้บังคับกฎกระทรวงให้ใช้บังคับผังเมืองรวมดังกล่าวจำนวน ๕ ฉบับต่อไปอีกหนึ่งปีจึงจำเป็นต้องออกกฎกระทรวงนี้กฎกระทรวงกำหนดการขยายระยะเวลาการใช้บังคับผังเมืองรวม(ฉบับที่ ๕) พ.ศ. ๒๕๕๐[๗]หมายเหตุ:- เหตุผลในการประกาศใช้กฎกระทรวงฉบับนี้ คือโดยที่สภาพการณ์และสิ่งแวดล้อมในการใช้บังคับผังเมืองรวมจำนวน ๑๕ แห่ง มีการเปลี่ยนแปลงไปต้องดำเนินการแก้ไขปรับปรุงผังเมืองรวมดังกล่าวเสียใหม่ให้เหมาะสมแต่ไม่อาจดำเนินการปรับปรุงแก้ไขผังเมืองรวมดังกล่าวได้ทันภายในระยะเวลาที่กฎกระทรวงให้ใช้บังคับผังเมืองรวมใช้บังคับประกอบกับได้มีการขยายระยะเวลาการใช้บังคับกฎกระทรวงให้ใช้บังคับผังเมืองรวมบางฉบับมาครั้งหนึ่งแล้วสมควรขยายระยะเวลาการใช้บังคับกฎกระทรวงให้ใช้บังคับผังเมืองรวมดังกล่าวจำนวน ๑๕ฉบับต่อไปอีกหนึ่งปี จึงจำเป็นต้องออกกฎกระทรวงนี้กฎกระทรวงกำหนดการขยายระยะเวลาการใช้บังคับผังเมืองรวม(ฉบับที่ ๖) พ.ศ. ๒๕๕๐[๘]หมายเหตุ:- เหตุผลในการประกาศใช้กฎกระทรวงฉบับนี้ คือโดยที่สภาพการณ์และสิ่งแวดล้อมในการใช้บังคับผังเมืองรวมจำนวน ๑๒ แห่งมีการเปลี่ยนแปลงไปต้องดำเนินการแก้ไขปรับปรุงผังเมืองรวมดังกล่าวเสียใหม่ให้เหมาะสมแต่ไม่อาจดำเนินการปรับปรุงแก้ไขผังเมืองรวมดังกล่าวได้ทันภายในระยะเวลาที่กฎกระทรวงให้ใช้บังคับผังเมืองรวมใช้บังคับประกอบกับได้มีการขยายระยะเวลาการใช้บังคับกฎกระทรวงให้ใช้บังคับผังเมืองรวมบางฉบับมาครั้งหนึ่งแล้วสมควรขยายระยะเวลาการใช้บังคับกฎกระทรวงให้ใช้บังคับผังเมืองรวมดังกล่าวจำนวน ๑๒ฉบับต่อไปอีกหนึ่งปี จึงจำเป็นต้องออกกฎกระทรวงนี้กฎกระทรวงกำหนดการขยายระยะเวลาการใช้บังคับผังเมืองรวม(ฉบับที่ ๗) พ.ศ. ๒๕๕๐[๙]หมายเหตุ:- เหตุผลในการประกาศใช้กฎกระทรวงฉบับนี้ คือโดยที่สภาพการณ์และสิ่งแวดล้อมในการใช้บังคับผังเมืองรวมจำนวน ๘ แห่งมีการเปลี่ยนแปลงไป ต้องดำเนินการแก้ไขปรับปรุงผังเมืองรวมดังกล่าวเสียใหม่ให้เหมาะสมแต่ไม่อาจดำเนินการปรับปรุงแก้ไขผังเมืองรวมดังกล่าวได้ทันภายในระยะเวลาที่กฎกระทรวงให้ใช้บังคับผังเมืองรวมใช้บังคับประกอบกับได้มีการขยายระยะเวลาการใช้บังคับกฎกระทรวงให้ใช้บังคับผังเมืองรวมบางฉบับมาครั้งหนึ่งแล้วสมควรขยายระยะเวลาการใช้บังคับกฎกระทรวงให้ใช้บังคับผังเมืองรวมดังกล่าวจำนวน ๘ฉบับต่อไปอีกหนึ่งปีจึงจำเป็นต้องออกกฎกระทรวงนี้กฎกระทรวงกำหนดการขยายระยะเวลาการใช้บังคับผังเมืองรวม(ฉบับที่ ๘) พ.ศ. ๒๕๕๑[๑๐]หมายเหตุ:- เหตุผลในการประกาศใช้กฎกระทรวงฉบับนี้ คือ โดยที่สภาพการณ์และสิ่งแวดล้อมในการใช้บังคับผังเมืองรวมในท้องที่ตำบลสะเดาตำบลปริก ตำบลสำนักแต้ว และตำบลสำนักขาม อำเภอสะเดา จังหวัดสงขลา ตามกฎกระทรวงฉบับที่ ๓๖๘ (พ.ศ. ๒๕๔๑) ออกตามความในพระราชบัญญัติการผังเมือง พ.ศ. ๒๕๑๘ซึ่งได้เคยขยายระยะเวลาการใช้บังคับต่อไปอีกห้าปีมาครั้งหนึ่งแล้วโดยกฎกระทรวงกำหนดการขยายระยะเวลาการใช้บังคับผังเมืองรวม พ.ศ. ๒๕๔๙มีการเปลี่ยนแปลงไปต้องดำเนินการแก้ไขปรับปรุงผังเมืองรวมดังกล่าวเสียใหม่ให้เหมาะสมแต่ไม่อาจดำเนินการปรับปรุงแก้ไขผังเมืองรวมดังกล่าวได้ทันภายในระยะเวลาที่กฎกระทรวงให้ใช้บังคับผังเมืองรวมใช้บังคับสมควรขยายระยะเวลาการใช้บังคับกฎกระทรวงให้ใช้บังคับผังเมืองรวมดังกล่าวต่อไปอีกหนึ่งปี จึงจำเป็นต้องออกกฎกระทรวงนี้กฎกระทรวงกำหนดการขยายระยะเวลาการใช้บังคับผังเมืองรวม(ฉบับที่ ๙) พ.ศ. ๒๕๕๑[๑๑]หมายเหตุ:- เหตุผลในการประกาศใช้กฎกระทรวงฉบับนี้ คือโดยที่สภาพการณ์และสิ่งแวดล้อมในการใช้บังคับผังเมืองรวมจำนวน ๑๒ แห่งมีการเปลี่ยนแปลงไปต้องดำเนินการแก้ไขปรับปรุงผังเมืองรวมดังกล่าวเสียใหม่ให้เหมาะสมแต่ไม่อาจดำเนินการปรับปรุงแก้ไขผังเมืองรวมดังกล่าวได้ทันภายในระยะเวลาที่กฎกระทรวงให้ใช้บังคับผังเมืองรวมใช้บังคับประกอบกับได้มีการขยายระยะเวลาการใช้บังคับกฎกระทรวงให้ใช้บังคับผังเมืองรวมดังกล่าวมาครั้งหนึ่งแล้วสมควรขยายระยะเวลาการใช้บังคับกฎกระทรวงให้ใช้บังคับผังเมืองรวมดังกล่าวจำนวน ๑๒ฉบับต่อไปอีกหนึ่งปี จึงจำเป็นต้องออกกฎกระทรวงนี้กฎกระทรวงกำหนดการขยายระยะเวลาการใช้บังคับผังเมืองรวม(ฉบับที่ ๑๐) พ.ศ. ๒๕๕๑[๑๒]หมายเหตุ:- เหตุผลในการประกาศใช้กฎกระทรวงฉบับนี้ คือโดยที่สภาพการณ์และสิ่งแวดล้อมในการใช้บังคับผังเมืองรวมจำนวน ๕ แห่งมีการเปลี่ยนแปลงไป ต้องดำเนินการแก้ไขปรับปรุงผังเมืองรวมดังกล่าวเสียใหม่ให้เหมาะสมแต่ไม่อาจดำเนินการปรับปรุงแก้ไขผังเมืองรวมดังกล่าวได้ทันภายในระยะเวลาที่กฎกระทรวงให้ใช้บังคับผังเมืองรวมใช้บังคับประกอบกับได้มีการขยายระยะเวลาการใช้บังคับกฎกระทรวงให้ใช้บังคับผังเมืองรวมบางฉบับมาครั้งหนึ่งแล้วสมควรขยายระยะเวลาการใช้บังคับกฎกระทรวงให้ใช้บังคับผังเมืองรวมดังกล่าวจำนวน ๕ฉบับต่อไปอีกหนึ่งปีจึงจำเป็นต้องออกกฎกระทรวงนี้สุนันทา/ผู้จัดทำ๑๑ธันวาคม ๒๕๕๑[๑]ราชกิจจานุเบกษา เล่ม ๑๒๐/ตอนที่ ๒๑ ก/หน้า ๙/๑๑ มีนาคม ๒๕๔๖[๒]วันสิ้นสุดการใช้บังคับ ๑๐ มีนาคม ๒๕๕๒ ขยายระยะเวลาการใช้บังคับโดยกฎกระทรวงกำหนดการขยายระยะเวลาการใช้บังคับผังเมืองรวมพ.ศ. ๒๕๔๙[๓]ราชกิจจานุเบกษา เล่ม ๑๒๓/ตอนที่ ๒๓ ก/หน้า ๘/๖ มีนาคม ๒๕๔๙[๔]ราชกิจจานุเบกษา เล่ม ๑๒๓/ตอนที่ ๕๔ ก/หน้า ๑๙/๒๕พฤษภาคม ๒๕๔๙[๕]ราชกิจจานุเบกษา เล่ม ๑๒๓/ตอนที่ ๙๖ ก/หน้า ๑๖/๒๒ กันยายน ๒๕๔๙[๖]ราชกิจจานุเบกษา เล่ม ๑๒๔/ตอนที่ ๑๐ ก/หน้า ๑/๙ กุมภาพันธ์ ๒๕๕๐[๗]ราชกิจจานุเบกษา เล่ม ๑๒๔/ตอนที่ ๒๒ ก/หน้า ๓๗/๑ พฤษภาคม ๒๕๕๐[๘]ราชกิจจานุเบกษา เล่ม ๑๒๔/ตอนที่ ๓๗ ก/หน้า ๓๑/๒๗ กรกฎาคม ๒๕๕๐[๙]ราชกิจจานุเบกษา เล่ม ๑๒๔/ตอนที่ ๘๑ ก/หน้า ๑/๑๙ พฤศจิกายน ๒๕๕๐[๑๐]ราชกิจจานุเบกษา เล่ม ๑๒๕/ตอนที่ ๔๘ ก/หน้า ๔๑/๑๔ มีนาคม ๒๕๕๑[๑๑]ราชกิจจานุเบกษา เล่ม ๑๒๕/ตอนที่ ๗๕ ก/หน้า ๑/๕ มิถุนายน ๒๕๕๑[๑๒]ราชกิจจานุเบกษา เล่ม ๑๒๕/ตอนที่ ๙๔ ก/หน้า ๔/๑๕ สิงหาคม ๒๕๕๑